PASAULES MEDICĪNAS ASOCIĀCIJAS ĢENERĀLĀ ASABLEJA

Ikgadējo PMA Ģenerālo asambleju no 5. līdz 8. oktobrim apmeklēja pārstāvji no 57 nacionālajām medicīnas asociācijām visā pasaulē. Dažino apspriestajiem jautājumiem bija šādi:

Ukraina

Pārstāvji atkārtoti apliecināja savu atbalstu ārstiem kolēģiem Ukrainā un nosodīja Krievijas armijas veikto Ukrainas civiliedzīvotāju un slimnīcu bombardēšanu, pārkāpjot medicīnisko neitralitāti konflikta zonās. Viņi aicināja izbeigt karadarbību un mudināja, lai visas puses nodrošinu garantētu medicīnisko aprūpi visiem upuriem — gan civilajiem, gan militārajiem, bez jebkādas atšķirības. Viņi arī aicināja starptautisko sabiedrību un valdības palīdzēt visām konflikta dēļ pārvietotajām personām.

Irāna

Sanāksmē tika paustas dziļas bažas par ziņojumiem par vardarbību pret protestētājiem Irānā, kur tiek ziņots, ka daudzi cilvēki ir gājuši bojā, ir teikts, ka daudzi citi ir aizturēti un Irānas varas iestādes ir ļaunprātīgi izmantojušas medicīniskos transportlīdzekļus, lai aizturētu protestētājus. Pārstāvji mudināja Irānas varas iestādes pilnībā ievērot savas saistības cilvēktiesību jomā, tostarp tiesības uz miermīlīgām demonstrācijām, ievērot ārstu autonomiju un jo īpaši viņu ētisko pienākumu nodrošināt aprūpi ikvienam, balstoties tikai uz medicīniskām vajadzībām, kā arī nodrošināt, ka veselības aprūpes iekārtas un telpas tiek izmantotas tikai veselības aprūpes nolūkos.

Sociālo tīklu ētiska izmantošana

Tika panākta vienošanās par jaunām vadlīnijām, kas paredz, ka ārstiem jāizvairās no jebkādas neatbilstošas sociālo tīklu izmantošanas, piemēram, vieglprātīgas, neiejūtīgas attieksmes vai vieglprātīga viedokļa par medicīnas jautājumiem. Pārstāvji mudināja valstu medicīnas asociācijas izstrādāt vadlīnijas, lai cīnītos pret maldinošu informāciju, dezinformāciju un pseidozinātnes un pseidoterapijas reklamēšanu, jo tas viss varētu novest pie negatīviem veselības rezultātiem pacientiem un kopienām.

Televeselības izmantošana

Asambleja izdeva brīdinājumu pacientiem un ārstiem būt saprātīgiem, izmantojot digitālo veselību, un uzmanīgi apsvērt iespējamos riskus. Tā apstiprināja jaunas vadlīnijas ārstiem, norādot, ka lielā mērā neregulētais digitālo veselības pakalpojumu skaita un daudzveidības pieaugums var ietekmēt pacientu drošību un ētiskus aspektus. Vadlīnijās ir skaidri norādīts, ka "aci pret aci konsultācijai ir jābūt zelta standartam, kad diagnozes uzstādīšanai ir nepieciešama fizikāla izmaklēšana vai kad ārsts vai pacients vēlas komunicēt personīgi".

Jaunais prezidents

Dr. Osahons Enabulele (*Osahon Enabulele*), bijušais Nigērijas Medicīnas asociācijas prezidents, tika iecelts par PMA 73. prezidentu uz laika posmu no 2022. līdz 2023. gadam.

Dr. Ludžaina Alkodmani (*Lujain Alqodmani*), vadošā sabiedrības veselības ārste no Kuveitas, bez iebildumiem tika ievēlēts par ievēlēto PMA prezidentu. Viņa ir pirmā arābiete, kas ievēlēta par prezidenti, un 2023. gada oktobrī stāsies amatā PMA Ģenerālajā asamblejā Kigali, Ruandā.

Dr. Tohru Kakuta (Japāna) bez iebildumiem tika ievēlēts par padomes priekšsēdētāja vietnieku.

Dr.Žaks de Allers(*Jacques de Hallers*), Šveices Ģimenes ārstu asociācijas prezidents un bijušais Eiropas Ārstu pastāvīgās komitejas prezidents, tika ievēlēts par asociēto biedru priekšsēdētāju.

Citas pamatnostādnes

Citas Asamblejas pieņemtās pamatnostādnes ietver vadlīnijas, kas attiecas uz vecāka gadagājuma cilvēku diskrimināciju, ārstiem, kas ārstē viņu radiniekus, mākslīgās apaugļošanas tehnoloģijām, cietuma apstākļiem un tuberkulozi, kā arī hroniskām slimībām.

Pieņemtās pamatnostādnes var atrast PMA tīmekļa vietnē: www wma.net